สรุปข่าวหุ้น-ตลาดทุน
หุ้นอนุพันธ์ผันผวนหนัก
29 ต.ค. 2565

หุ้นอนุพันธ์ผันผวนหนัก
ตลาดหุ้นไทยตลอดสัปดาห์ที่ผ่านมายังคงผันผวนอย่างมาก โดยนักลงทุนต่างชาติที่เคยขายหุ้นไทยอย่างหนักได้กลับเข้ามาซื้อในช่วงปลายสัปดาห์ทำให้ดัชนีหุ้นไทยมาปิดตลาดที่ระดับ 1,451.90 จุด เพิ่มขึ้น 3.67% จากสัปดาห์ก่อน 
ด้านมูลค่าการซื้อขายเฉลี่ยต่อวันลดลง 2.58% จากสัปดาห์ก่อนมาอยู่ที่ 59,074 ล้านบาท โดยนักลงทุนสถาบันในประเทศ บัญชีหลักทรัพย์ และนักลงทุนรายบุคคล มียอดซื้อสุทธิ ขณะที่นักลงทุนต่างชาติยังขายสุทธิ 
นักลงทุนต่างชาติเริ่มกลับมาซื้อหุ้นไทยในช่วงท้ายสัปดาห์ โดยวันที่ 27 มิ.ย.มียอดซื้อในหุ้นสูงถึง 5,590 ล้านบาท รวมถึงมีสถานะซื้อสุทธิในSET 50 Index ฟิวเจอร์ส จำนวน 2,556 สัญญา และซื้อตราสารหนี้ไทยอีก 360 ล้านบาท โดยมาร์เก็ตติงระบุว่ายอดการโหมซื้อของต่างชาติอาจทำให้หุ้นปรับเพิ่มขึ้นแรงในระยะสั้น แต่ไม่อยากให้นักลงทุนไว้วางใจในสถานการณ์จนมั่นใจว่าดัชนีหุ้นจะกลับมาเป็นขาขึ้น 
อย่างไรก็ตามทางด้านนางภัทธีรา ดิลกรุ่งธีระภพ นายกสมาคมบริษัทหลักทรัพย์ไทย กล่าวว่า ยอดขายของต่างชาติในปีนี้อยู่ที่ระดับกว่า 8 หมื่นล้านบาทแล้วเทียบกับยอดขายสุทธิในปีที่ผ่านมาประมาณ 6 หมื่นล้านบาท ดังนั้นคาดว่าแรงขายของต่างชาติอาจมีไม่มากแล้ว 
แนะช็อปหุ้น 4 กลุ่ม
TCHเพิ่มหลักประกันฟิวเจอร์สหุ้นและทอง
สำนักหักบัญชี(TCH)ได้ประกาศเพิ่มอัตราหลักประกันของสัญญาซื้อขายล่วงหน้า(ฟิวเจอร์ส) มีผลตั้งแต่ 28 มิ.ย.ที่ผ่านมา เนื่องจากราคาสินค้าอ้างอิงมีความผันผวนสูง โดยปรับเพิ่มหลักประกันSET50 Index ฟิวเจอร์ส เป็น 98,000บาทต่อสัญญา จากเดิม 76,000 บาทต่อสัญญา และโกลด์ฟิวเจอร์สอ้างอิงทองคำ 50 บาท เพิ่มเป็น 95,000 บาทต่อสัญญา จากเดิม 87,400 บาทต่อสัญญา และโกลด์ฟิวเจอร์สอ้างอิงทองคำ 10 บาท เพิ่มเป็น 19,000 บาทต่อสัญญาจากเดิม 17,480 บาทต่อสัญญา
ในส่วนของสัญญาซื้อขายล่วงหน้าอ้างอิงหุ้นรายตัว(ซิงเกิ้ลสต๊อก)ที่มีจำนวน 50 ตัว ได้ประกาศให้เพิ่มหลักประกัน จำนวน 46 ตัว คงเดิม 1 ตัว และปรับลดหลักประกันลง 3 ตัว พร้อมกันนี้ได้เพิ่มหุ้นอ้างอิงในซิงเกิ้ลสต๊อกอีก 10 ตัว
UACแลกหุ้นHYDRO
นายกิตติ ชีวะเกตุ ประธานเจ้าหน้าที่บริหารและกรรมการผู้จัดการ บริษัท ยูนิเวอร์แซล แอดซอร์เบ้นท์ แอนด์ เคมิคัลส์(UAC) เปิดเผยว่า บริษัทจะเพิ่มทุนจดทะเบียนจำนวน 194 ล้านหุ้นในราคา 9.04 บาท เพื่อแลกหุ้นกับบริษัท ไฮโดรเท็ค(HYDRO) สัดส่วน 1 ต่อ 1 จะเกิดผลกระทบกับราคาหุ้นในปัจจุบัน(ไดลูชั่น) 26% 
ผลของการร่วมกิจการกับไฮโดรเท็ค จะทำให้UACกลายเป็นบริษัทที่มีจุดแข็งด้านธุรกิจพลังงานและสาธารณูปโภคครบวงจรมากขึ้น ทั้งด้านพลังงาน ปิโตรเคมี พลังงานทดแทน และธุรกิจเกี่ยวกับน้ำ และยังทำให้ต้นทุนการดำเนินธุรกิจลดลงกว่า 10% ซึ่งจะผลักดันให้อัตรากำไรสุทธิมากกว่า 15% จาก 12-15% ในปัจจุบัน และกำไรสุทธิก้าวกระโดดมากกว่า 40% โดยมาจากการเติบโของUAC กว่า 40% และจากHYDRO กว่า 10% 
13 บจ.โรดโชว์ยุโรป
นายชนิตร ชาญชัยณรงค์ รองผู้จัดการ ตลาดหลักทรัพย์แห่งประเทศไทย เปิดเผยว่า ผลการจัดงาน “SET&amp; BNP EU/UK Roadshow 2013” เพื่อให้นักลงทุนสถาบันในยุโรปกว่า 100 รายใน 6 ประเทศ พบผู้บริหารและรับฟังข้อมูลบริษัทจดทะเบียนไทยทั้งหมด 13 บริษัท จาก 6 อุตสาหกรรม มีมูลค่าหลักทรัพย์ตามราคาตลาดรวมกัน 3.5 ล้านล้านบาท หรือคิดเป็น 30 ของมูลค่าตลาดรวม เรียกได้ว่าประสบผลสำเร็จอย่างสูงโดยมีการประชุมย่อยกว่า 300 ครั้ง สูงสุดในการจัดโรดโชว์ในต่างประเทศของตลาดหลักทรัพย์ 
แม็คเดินหน้าเข้าเทรด4 ก.ค.นี้
น.ส.สุวภา เจริญยิ่ง กรรมการผู้จัดการ บริษัทหลักทรัพย์ ธนชาตในฐานะที่ปรึกษาทางการเงิน และรับประกันการจำหน่ายหุ้นบริษัท แม็คกรุ๊ป(MC) เปิดเผยว่า ยังยืนยันเข้าซื้อขายในตลาดหุ้นวันที่ 4 ก.ค. นี้ แม้ว่าตลาดหุ้นจะผันผวนก็ตาม และราคาที่เสนอขาย 15 บาทต่อหุ้นนั้น ให้ส่วนลด 4060% ของราคาเป้าหมายตามที่โบรกเกอร์หลายแห่งให้ไว้ และคิดเป็นอัตราส่วนลด 50% ของอัตราราคากำไรสุทธิเทียบกับราคาหุ้น(พีอี) ของกลุ่มพาณิชย์ที่เฉลี่ย 3033 เท่า 
ทั้งนี้ บริษัทมีอัตราการเติบโตปีละ 2025% และเป็นหุ้นที่เกี่ยวข้องกับการบริโภคในประเทศซึ่งตรงกับความต้องการของนักลงทุน และผู้ถือหุ้นในสัดส่วน 75% จะถูกระยะเวลาห้ามขายในระยะเวลาที่กำหนด(ไซเรนท์พีเรียด) เป็นเวลา 6 เดือน จึงให้ความมั่นใจกับผู้ลงทุนได้ว่าจะไม่มีหุ้นที่ราคาต่ำกว่าราคาจองเช้ามาขายทุบราคาอย่างแน่นอน